iraklixyz/georgian-wikipedia-cleaned huggingface dataset:
მანტუა (კუბა)

მანტუა — ქალაქი და მუნიციპალიტეტი კუბაში, პინარ-დელ-რიოს პროვინციაში.

დაარსდა 1719 წელს და ეწოდა გუანა-დელ-ნორტე. 1866 წელს გარდაიქმნა მუნიციპალიტეტად. მანტუის დასახლება კუბის ეროვნულ მონუმენტადაა გამოცხადებული.

დემოგრაფია
2004 წელს, მუნიციპალიტეტის მოსახლეობა 26 065 ადამიანს შეადგენდა. 915 კმ² ფართობზე მოსახლეობის სიმჭიდროვე იყო 28,5 ადამიანი კმ²-ზე.
იარა (კუბა)

იარა — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 30 მ სიმაღლეზე, გუაკანაიაბოს ყურის სანაპიროზე, ქალაქებს ბაიამოსა და მანსანილიოს შორის. მუნიციპალიტეტის სტატუსი მიიღო 1912 წელს, როდესაც დაიყო მანსანილიო.

დემოგრაფია
მუნიციპალიტეტის ფართობია 576 კმ². 2004 წლის აღწერის მონაცემებით მუნიციპალიტეტში ცხოვრობდა 59,415 ადამიანი, მოსახლეობის სიმჭიდროვე შეადგენს 103,2 ადამიანს კმ²-ზე.
დეივიდ მაკლელანდი

დეივიდ მაკლელანდი (დ. 20 მაისი, 1917 — გ. 27 მარტი, 1998) — ამერიკელი ფსიქოლოგი. ის ცნობილია თავისი „მიღწევის მოთხოვნილების თეორიით“.

მან ადამიანების წარმატების (კარიერაში ან მიზნისკენ სწრაფვაში) გასაზომად უარყო -სა და პიროვნების ტესტების, როგორც დასაბუთებული საზომების გამოყენება და შექმნა ფსიქოლოგიური მახასიათებლების გასაზომი ინოვაციური მეთოდი. მან ჯონ ატკინსონთან ერთად შექმნა (თემატური აპერცეპციის ტესტი)-თვის შეფასებითი სისტემა, რომელიც გამოიყენება მიღწევის მოტივაციის გასაზომად. მათი აზრით, მოტივაცია უფრო უკეთ წინასწარმეტყველებდა მიღწევადობას ვიდრე გონიერება. ისინი იყენებდნენ თემატური აპერცეპციის ტესტს მოტივაციის გასაზომად. ( შექმნეს ჰენრი მარეიმ და კრისტიანა მორგანმა ჰარვარდის უნივერსიტეტში, 1930-ან წლებში).

მაკლელანდისა და ატკინსონის შეფასებითი სისტემა ზომავს ინდივიდის მიღწევის, ძალაუფლებისა და აფილაციის მოთხოვნილებების ქულებს. ამ მაჩვენებლების მეშვეობით ადამიანებს შეგვიძლია შევთავაზოთ ისეთი სამუშაო ტიპები, რომლებსაც პიროვნება შეესაბამება.

მაკლელანდის მოთხოვნილების თეორია (სამი მოთხოვნილების თეორია)
მაკლელანდის თანახმად უმეტესი ადამიანების მოთხოვნები ან მოტივები შეიძლება კლასიფიცირდეს როგორც:

მიღწევის მოთხოვნილება - სურვილი შეასრულო ძნელი და გამომწვევი ამოცანები წარმატებით.
ძალაუფლების მოთხოვნილება - სურვილი გქონდეს უფლებამოსილება, გავლენა, ძალაუფლება.
აფილაციის მოთხოვნილება - სურვილი გქონდეს ჰარმონიული ურთიერთობები სხვა ადმიანებთან.

მან აღმოაჩინა, რომ ინდივიდის მოტივაცია და ეფექტურობა განსაზღვრულ სამუშაოში ამ სამი მოთხოვნილების ზეგავლენითაა გამოწვეული.
მაკლელანდმა აღნიშნა, რომ ადამიანებს საერთოდ 3-ვე მოთხოვნილება აქვთ. ერთ-ერთი მოთხოვილება კი არის დომინანტური. ის თუ ამ სამი მოთხოვნილებიდან რომელი იქნება დომინანტური დამოკიდებულია როგორც ინდივიდუალურ მახასიათებლებზე, ასევე ცხოვრებისეულ გამოცდილებაზე.

1.ადამიანებს, რომლებსაც აქვთ მიღწევის მაღალი მოთხოვნილება:
სურთ შეასრულონ ძნელი და გამომწვევი ამოცანები წარმატებით.
უყვართ მარტო ან ისეთ ადამიანებთან მუშაობა , რომლებსაც ასევე მაღალი აქვთ მიღწევის მოთხოვნილება.
ერიდება ძალიან რთული ან ისეთი მიზნების დასახვას სადაც წარმატების შანსი ძალიან მაღალია.

2.ადამიანებს რომლებსაც აქვთ აფილაციის მაღალი მოთხოვნილება:
სურთ მოსწონდნენ და მიიღონ სხვა ადამიანებმა
ტენდენცია აქვთ სამუშაო ჯგუფში არსებული ნორმებისადმი კომფორმულები იყვნენ
ურჩევნიათ თანამშრომლობა ვიდრე შეჯიბრი
სიამოვნებთ ჯგუფის წევრობა

3.ადამიანებს, რომლებსაც აქვთ ძალაუფლების მაღალი მოთხოვნილება:
სურთ ჰქონდეთ უფლებამოსილება, გავლენა.
ის იღებს ორ ფორმას:
პიროვნულს
ინსტიტუციონაურს

მათ ვისაც სურს პერსონალური ძალაუფლება , სურთ მართონ სხვები. ეს მოთხოვნლება ხშირად აღიქმება როგორც არასასურველი.
მათ ვისაც სურთ ინსტიტუციონალური ძალაუფლება(ასევე ცნობილია როგორც სოციალური ძალაუფლება)სურთ სხვების ძალისხმევის მართვა რაიმე მნიშვნელოვანი მიზნის მისაღწევად, ისეთის, როგორიც არის ორგანიზაციის მართვა.
მინას-დე-მატაამბრე

მინას-დე-მატაამბრე — ქალაქი და მუნიციპალიტეტი კუბაში, პინარ-დელ-რიოს პროვინციაში. გაფორმებულია კუბის ეროვნულ მონუმენტად.

მუნიციპალიტეტს ჩრდილოეთით ესაზღვრება მექსიკის ყურე, სადაც მდებარეობს კოლორადოსის არქიპელაგის კუნძულები, რომლებიც ოფშორულ ზონადაა გამოცხადებული.

დემოგრაფია
2004 წელს, მუნიციპალიტეტის მოსახლეობა 34 419 ადამიანს შეადგენდა. 858 კმ² ფართობზე მოსახლეობის სიმჭიდროვე იყო 40,1 ადამიანი კმ²-ზე.
რიო-კაუტო

რიო-კაუტო — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 10 მ სიმაღლეზე. მდებარეობს მდინარე კაუტოს ნაპირებზე.

დემოგრაფია
მუნიციპალიტეტის ფართობია 1,500 კმ². 2004 წლის აღწერის მონაცემებით მუნიციპალიტეტში ცხოვრობდა 47,833 ადამიანი. მოსახლეობის სიმჭიდროვე შეადგენს 31,9 ადამიანს კმ²-ზე.
რიჩარდ ბახი

რიჩარდ ბახი (დ. 23 ივნისი, 1936 ) — პილოტი და საავიაციო მწერალი.

დაიბადა 1936 წლის 23 ივნისს აშშ-ში. დედა — რუთ ჰელენ შოუ, მამა — როლანდ რობერტ ბახი. რიჩარდი ცნობილი კომპოზიტორის, იოჰან სებასტიან ბახის შორეული შთამომავალია. 1955 წელს დაამთავრა ლონგ-ბიჩის სახელმწიფო კოლეჯი. მას ეკუთვნის მრავალი მოთხრობა, მათ შორის: „ერთი“, „ილუზია“, „აქედან ჩემი აზრი“, „თოლია ჯონათან ლივინგსტონი“ და სხვა. მისი ნაწარმოებები ძირითადად ფილოსოფიურია და ეხება ფრენას. მას დიდი წარმატება მოუტანა ნაწარმოებმა „თოლია ჯონათან ლივინგსტონი“ (1970), 2 წელიწადში გაიყიდა მილიონი ეგზემპლარი. მასზე ასევე გადაიღეს ფილმი.
ბუეი-არიბა

ბუეი-არიბა — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 125 მ სიმაღლეზე. ქალაქ ბაიამოდან სამხრეთით 30 კილომეტრში მდებარეობს.

დემოგრაფია
მუნიციპალიტეტის ფართობია 452 კმ². 2004 წლის აღწერის მონაცემებით მუნიციპალიტეტში ცხოვრობდა 31,327 ადამიანი. მოსახლეობის სიმჭიდროვე შეადგენს 69,3 ადამიანს კმ²-ზე.
კამპეჩუელა

კამპეჩუელა — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 10 მ სიმაღლეზე. მდებარეობს გუაკანაიაბოს ყურის სანაპიროზე.

დემოგრაფია
მუნიციპალიტეტის ფართობია 577 კმ². 2004 წლის აღწერის მონაცემებით მუნიციპალიტეტში ცხოვრობდა 46,092 ადამიანი. მოსახლეობის სიმჭიდროვე შეადგენს 79,9 ადამიანს კმ²-ზე.
ხიგუანი

ხიგუანი — ქალაქი და მუნიციპალიტეტი კუბაში, გრანმის პროვინციაში. მდებარეობს ზღვის დონიდან 125 მ სიმაღლეზე. ქალაქ ბაიამოდან მდებარეობს 25 კილომეტრში.

დემოგრაფია
მუნიციპალიტეტის ფართობია 646 კმ². 2004 წლის აღწერის მონაცემებით მუნიციპალიტეტში ცხოვრობდა 60,320 ადამიანი. მოსახლეობის სიმჭიდროვე შეადგენს 93,4 ადამიანს კმ²-ზე.
სანდინო (კუბა)

სანდინო — ქალაქი და მუნიციპალიტეტი კუბაში, პინარ-დელ-რიოს პროვინციაში.

მდებარეობს ოკეანის სანაპიროსთან. ეკონომიკის მთავარი საყრდენია მეთევზეობა. ასევე წარმნოადგენს მთავარ შესასვლელს გუანააკაბიბესის ნახევარკუნძულზე, რომელიც იუნესკოს ბიოსფერულ ნაკრძალადაა გამოცხადებული.

ქალაქში მდებარეობს ლათინური ამერიკის სამედიცინო სკოლის ფილიალი, სადაც სწავლობენ სტუდენტები ლათინური ამერიკის სხვადასხვა კუთხიდან.

დემოგრაფია
2004 წელს, მუნიციპალიტეტის მოსახლეობა 39 245 ადამიანს შეადგენდა. 1 718 კმ² ფართობზე მოსახლეობის სიმჭიდროვე იყო 22,8 ადამიანი კმ²-ზე.
სან-ხუან-ი-მარტინესი

სან-ხუან-ი-მარტინესი — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს სან-ლუისის მუნიცილაპიტეტის დასავლეთით და გუანეს აღმოსავლეთით. დასახლება ოფიციალურად 1774 წელს დაარსდა.

ეკონომიკა
ეკონომიკა ძირითადად სოფლის მეურნეობას ეყრდნობა. მოყავთ ტექნიკური კულტურები, თამბაქო. კუბაში ამ მუნიციპალიტეტს „თამბაქოს მექას“ უწოდებენ.

დემოგრაფია
2004 წელს, მუნიციპალიტეტის მოსახლეობა 45 061 ადამიანს შეადგენდა. 409 კმ² ფართობზე მოსახლეობის სიმჭიდროვე იყო 110,2 ადამიანი კმ²-ზე.
ვინიალესი

ვინიალესი — ქალაქი და მუნიციპალიტეტი კუბაში, პინარ-დელ-რიოს პროვინციაში. მდებარეობს პროვინციიის ჩრდილო-ცენტრალურ ნაწილში.

ქალაქი ძირითადად ერთსართულიანი ხის სახლებისგან შედგება.

მუნიციპალიტეტის ტერიტორიაზე დომინირებს კორდილიერა-დე-გუანიგუანიკოს დაბალი ქედები.

ისტორია
ევროპელთა მოსვლამდე, ამ ტერიტორიაზე ადგილობრივი ტაინოს ხალხი სახლობდა.

არეალის კოლონიზაცია 1800-იან წლებში მოხდა კანარის კუნძულელი მეთამბაქოეების მიერ, რომლებიც ვუელტა-აბახოს რეგიონში დასახლდნენ.

პირველი დასახლება ვინიალესში 1871 წლით თარიღდება და ეს იყო რანჩო, რომელიც დონ ანდრეს ერნანდეს რამოსს ეკუთვნოდა.

ქალაქი 1878 წელს დაარსდა როგორც ტიპური საზოგადოება ეკლესიით, სკოლით, საავადმყოფოთი და გასართობი პარკით.

დემოგრაფია
2004 წელს, მუნიციპალიტეტის მოსახლეობა 27 129 ადამიანს შეადგენდა, 0.69%-იანი წლიური მატებით 704 კმ² ფართობზე მოსახლეობის სიმჭიდროვე იყო 38,5 ადამიანი კმ²-ზე.

ეკონომიკა
ვინიალესი აგრარული რაიონია, სადაც მოყავთ ხილი, ბოსტნეული კულტურები. ყავას და თამბაქოს ტრადიციული მეთოდებით ზრდიან. ეკონომიკაში მნიშვნელოვანი ადგილი უჭირავს მეთევზეობას.

ტურიზმი
ტურიზმი ძირითადად კონცენტრირებულია ვინიალესის ხეობის გარშემო. ამ არეალს 1976 წლის თებერვლიდან კონსტიტუცია იცავს, 1978 წლიდან კი გამოცხადებულია ეროვნულ მონუმენტად. 1999 წლიდან ვინიალესის ხეობა შესულია იუნესკოს მსოფლიო მემკვიდრეობის ძეგლთა სიაში, როგორც თვალსაჩინო კარსტული ლანდშაფტისა და ტრადიციული აგრარული არეალი, რომელიც ასევე გამოირჩევა ადგილობრივი არქიტექტურით, ხელოსნობითა და მუსიკით.

გალერეა
პინარ-დელ-რიო

პინარ-დელ-რიო — ქალაქი და მუნიციპალიტეტი კუბაში, პინარ-დელ-რიოს პროვინციის დედაქალაქი. მდებარეობს ჰავანიდან 156 კმ-ით დასავლეთით, ზღვის დონიდან 60 მეტრზე. მის ტერიტორიას კვეთს რიო-გუამა. 2004 წლის მონაცემებით მოსახლეობა შეადგენს 190 532 ადამიანს.

ისტორია
ქალაქი 1669 წელს დაარსდა და ნუევა-ფილიპინა ერქვა. იმის გამო, რომ რიო-გუამის მიმდებარე ტერიტორია ფიჭვის ტყეებით იყო დაფარული, ამიტომ ქალაქს სახელი გადაარქვეს და პინარ-დელ-რიო უწოდეს ( — ფიჭვი). ძველად ამ ტერიტორიაზე ადგილობრივი გუანაჰატაბეიესის ტომები სახლობდა, რომლებიც დღეს მოსპობილია. ქალაქი სწრაფად იზრდებოდა, რაც კუბური თამბაქოს პოპულარობით იყო გამოწვეული. კუბის რევოლუციის შემდეგ მნიშვნელოვნად გაუმჯობესდა ქალაქის ინფრასტრუქტურა. დღეისათვის პინარ-დელ-რიო კუბის ერთ-ერთ ყველაზე აყვავებულ ქალაქად მიიჩნევა.

1896 წელს ქალაქი გენერალმა ანტონიო მასეომ დაიკავა. სწორედ ეს გახდა კუბის დამოუკიდებლობისათვის ბრძოლაში აშშ-ის ჩართვისა. კუბის კრიზისისას, რეგიონი მნიშვნელოვან როლს თამაშობდა, რადგან სწორედ აქ იქნა დამონტაჟებული საბჭოურ ქობინათა უმრავლესობა.

ეკონომიკა
ქალაქი მთავარი მეთამბაქოეობის რეგიონში მდებარეობს, შესაბამისად წამყვანია სიგარების წარმოება.

დემოგრაფია
2004 წელს, მუნიციპალიტეტის მოსახლეობა 190 532 ადამიანს შეადგენდა. 708 კმ² ფართობზე მოსახლეობის სიმჭიდროვე იყო 269,1 ადამიანი კმ²-ზე.
გუისა

გუისა — ქალაქი და მუნიციპალიტეტი კუბაში, გრანმის პროვინციაში. ზღვის დონიდან 190 მ სიმაღლეზე. ქალაქ ბაიამოდან მდებარეობს სამხრეთ-აღმოსავლეთით 19 კილომეტრში.

დემოგრაფია
მუნიციპალიტეტის ფართობია 596 კმ². 2004 წლის აღწერის მონაცემებით მუნიციპალიტეტში ცხოვრობდა 50,923 ადამიანი. მოსახლეობის სიმჭიდროვე შეადგენს 85,4 ადამიანს კმ²-ზე.
რიყეთი

რიყეთი — სოფელი საქართველოში, აჭარის ავტონომიური რესპუბლიკის ხულოს მუნიციპალიტეტში, თემის ცენტრი (სოფლები: რიყეთი, ბოძაური, დანისპარაული, შუასოფელი). მდებარეობს მდინარე აჭარისწყლის მარცხენა სანაპიროზე, ზღვის დონიდან 1250 მეტრზე, ბათუმი-ახალციხის საავტომობილო გზაზე. სოფლის სახელწოდება მომდინარეობს ამავე სოფლის მდინარეში არსებული რიყის ქვებიდან, რომლითაც ახლომდებარე მოსახლეობა სარგებლობდა. სოფლის მოსახლეობის ძირითად მცხოვრებლებს შეადგენენ კოჩალიძეები, მაგრამ აგრეთვე გვხდებიან გორგაძეები, ანთაძეები, ხოზრევანიძეები, შანთაძეები.

დემოგრაფია
2014 წლის აღწერის მონაცემებით სოფელში ცხოვრობს 617 ადამიანი.
მანსანილიო (კუბა)

მანსანილიო — ქალაქი და მუნიციპალიტეტი აღმოსავლეთ კუბაში, გრანმის პროვინციაში. მდებარეობს ზღვის დონიდან 25 მ სიმაღლეზე, გუაკანაიაბოს ყურის სანაპიროზე, მდინარე კაუტოს დელტის სიახლოვეს. დაარსდა 1784 წელს. განვითარებულია სოფლის მეურნეობა. მოჰყავთ შაქრის ლერწამი, ყავა, ბრინჯი, ხილი, თამბაქო და სხვ. ქალაქში არის ხე-ტყის სახერხი, შაქრისა და კონსერვის ქარხნები; აქვეა სიგარის ფაბრიკა. ქალაქის სიახლოვეს მდებარეობს თუთიისა და სპილენძის საბადოები.

დემოგრაფია
მუნიციპალიტეტის ფართობია 498 კმ². 2004 წლის აღწერის მონაცემებით მუნიციპალიტეტში ცხოვრობდა 130,789 ადამიანი. მოსახლეობის სიმჭიდროვე შეადგენს 262,6 ადამიანს კმ²-ზე.
საქართველოს მოამბე (თერგდალეულები)

„საქართველოს მოამბე“ — ქართული საზოგადოებრივ-ლიტერატურული ჟურნალი, „თერგდალეულების“ ორგანო. გამოდიოდა 1863 წელს თბილისში. გამოვიდა 12 ნომერი. რედაქტორი-გამომცემელი ილია ჭავჭავაძე. ჟურნალი ემსახურებოდა ქართველ სამოციანელების პოლიტიკურ, ლიტერატურულ-ესთეტიკურ იდეათა გავრცელებას.

იბეჭდებოდა ილია ჭავჭავაძის, გიორგი ერისთავის, სამსონ აბაშიძის, გიორგი წერეთლის, კირილე ლორთქიფანიძის, პეტრე ნაკაშიძის, ვახტანგ თულაშვილის, ივანე ოქრომჭედლიშვილი, დიმიტრი ყიფიანისა და სხვათა ნაწარმოებები. გამოქვეყნდა ი. ჭავჭავაძის, გრიგოლ ორბელიანის, ნიკოლოზ ბარათაშვილის და სხვათა ლექსები, მასალები საქართველოს ისტორიისათვის, კრიტიკები და სხვა პუბლიკაციები; წერილები, სტატიები ენათმეცნიერების, ეკონომიკის, პედაგოგიკის და საბუნებისმეტყველო საკითხებზე, თარგმანები და სხვა. გაზეთი იყოფოდა შემდეგ კატეგორიებად:

წმინდა სალიტერატურო
ისტორიული
საპოლიტიკო და სოფლური ეკონომია
კრიტიკა და ბიბლიოგრაფია
სხვა და სხვა ამბავი
დამატება

„საქართველოს მოამბემ“ მნიშვნელოვანი კვალი დატოვა ქართული პრესისა და ჟურნალისტიკის განვითარებაზე.
ესტონური ენციკლოპედია (1932–1937)

ესტონური ენციკლოპედია — პირველი ენციკლოპედიური ლექსიკონი ესტონურ ენაზე, რომელიც 1932-37 წლებში დასრულებულად გამოიცა. ენციკლოპედია რვა ტომად გამოვიდა ტარტუში. მთავარი რედაქტორი იყო რიჩარდ კლაისი, გამომცემელი საზოგადოება „ბუნება“.

პირველი ესტონური ენციკლოპედია 75,754 სტატიას შეიცავს, რომელთაც 417 თანამშრომელი ქმნიდა. ჩანართი რუკების რაოდენობა 509-ა, აქედან 77 ფერადია. სტატიებს ერთვის ბიბლიოგრაფია. გამოცემას თავიდან სულ 5205 ხელმომწერი ჰყავდა.

1936 წელს საზოგადოებამ გადაწყვიტა, მცირე ესტონური ენციკლოპედიის გამოშვებაც ორ ტომად 30 000 სტატიის მოცულობით. მცირე ენციკლოპედიის პირველმა ტომმა დღის სინათლე 1937 წლის დეკემბერში იხილა. ესტონური ენციკლოპედიის ორივე რედაქცია -ის სტამბაში დაიბეჭდა.
სანტო-დომინგო (კუბა)

სანტო-დომინგო — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1819 წელს, ხოლო როგორც მუნიციპალიტეტი შეიქმნა 1879 წელს.

დემოგრაფია
მუნიციპალიტეტის ფართობია 883 კმ². 2004 წლის აღწერის მონაცემებით მუნიციპალიტეტში ცხოვრობდა 53,840 ადამიანი. მოსახლეობის სიმჭიდროვე შეადგენს 61,0 ადამიანს კმ²-ზე.
რანჩუელო

რანჩუელო — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1734 წელს, ხოლო მუნიციპალიტეტის სტატუსი მიიღო 1879 წელს.

დემოგრაფია
მუნიციპალიტეტის ფართობია 556 კმ². 2004 წლის აღწერის მონაცემებით მუნიციპალიტეტში ცხოვრობდა 59,062 ადამიანი.. მოსახლეობის სიმჭიდროვე შეადგენს 106,2 ადამიანს კმ²-ზე.
ენკრუსიხადა

ენკრუსიხადა — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1850 წელს, ხოლო როგორც მუნიციპალიტეტი შეიქმნა 1910 წელს.

დემოგრაფია
მუნიციპალიტეტის ფართობია 345 კმ². 2004 წლის აღწერის მონაცემებით მუნიციპალიტეტში ცხოვრობდა 33,641 ადამიანი. მოსახლეობის სიმჭიდროვე შეადგენს 97,5 ადამიანს კმ²-ზე.
კასანდრა პეტერსონი

კასანდრა პეტერსონი ( დ. 17 სექტემბერი, 1951) — ამერიკელი მსახიობი. ცნობილია თავისი როლებით ფილმებში: „ელვირა: ბნელეთის ბრძანებელი“ და „ელვირა: ბნელეთის ბრძანებელი 2“.

კასანდრა პეტერსონი დაიბადა 1951 წლის 17 სექტემბერს, ქალაქ კანზასში. მოგვიანებით მისი ოჯახი საცხოვრებლად კოლორადო-სპრინგზში გადავიდა, სადაც 1969 წელს საშუალო სკოლა დაამთავრა. ახალგაზრდა წლებში გეი ბარში გოუ-გოუ მოცეკვავედ მუშაობდა. შემდეგ დაბინავდა ლას-ვეგასში, სადაც ერთ-ერთ კაზინოში გახდა შოუს გოგონა. 1971 წელს ეპიზოდური როლი მიიღო ფილმში „ალმასები სამუდამოდ“. 1970-იანი წლების დასაწყისში საცხოვრებლად იტალიაში მიდის. გამოდიოდა ცნობილი როკ-ჯგუფის „ “ წევრებთან ერთად. იტალიაში ყოფნისას გაიცნო იტალიელი კინორეჟისორი ფედერიკო ფელინი, რომელმაც პეტერსონს მცირე როლი მისცა ფილმში „რომი“. აშშ-ში დაბრუნების შემდეგ კასანდრა პეტერსონი ქვეყანაში ბევრს მოგზაურობდა, გამოდიოდა ღამის კლუბებში, გეი დისკოტეკებზე და სხვა.

1980-იან წწ. არაერთ ფილმში მიიღო მონაწილეობა. 1988 წელს მთავარი როლი მიიღო ფილმში „ელვირა: ბნელეთის ბრძანებელი“, ხოლო 2001 წელს მის გაგრძელებაში „ელვირა: ბნელეთის ბრძანებელი 2“.

კასანდრა პეტერსონი ვეგეტარიანელია.
საქართველოს მცენარეთა დაცვის სამეცნიერო-კვლევითი ინსტიტუტი

საქართველოს სსრ სასოფლო-სამეურნეო წარმოების სახელმწიფო კომიტეტის საქართველოს მცენარეთა დაცვის სამეცნიერო-კვლევითი ინსტიტუტი — დაარსდა 1930 წელს ცენტრალური ფიტოპათოლოგიური სადგურისა და გამოყენებითი ენტომოლოგიის ინსტიტუტის ბაზაზე. ინსტიტუტს ჰქონდა განყოფილებები: ფიტოპათოლოგიის (იმუნიტეტისა და სოკოვანი დაავადებების ლაბორატორია, მცენარეთა ბაქტერიზების ლაბორატორია), ვირუსული და მიკოპლაზმური დაავადებების, ენტომოლოგიისა და გამოყენებითი ზოოლოგიის, პროგნოზირებისა და ბიოსისტემების მოდელირების, ბიომეთოდის, მცენარეთა ქიმიური დაცვის (ინსპექტოაკარიციდების ლაბორატორია, ფუნგივიდების ლაბორატორია), სარეველებთან ბრძოლის, ბიოფიზიკის, მექანიზაციის, ეკონომიკა-ორგანიზაციისა და დანერგვის, სამეცნიერო-ტექნიკური ინფორმაციის, პროპაგანდსა და პატენტების. ინსტიტუტის ფილიალი იყო აფხაზეთის მცენარეთა დაცვის საცდელი სადგური, გარდაბნის ექსპერიმენტული ბაზა და ნატანების საყრდენი პუნქტი. ინსტიტუტი იკვლევდა სასოფლო-სამეურნეო კულტურების მავნებლებს, დაავადებებსა და სარეველებს. ამუშავებდა მათთან ბრძოლის ინტეგრირებულ ღონისძიებებს, ახდენდა საქართველოში მცენარეთა დაცვის მეცნიერო-კვლევითი მუშაობის კოორდინირებას. ინსტიტუტს ჰქონდა ასპირანტურა, ბიბლიოთეკა, გამოსცემდა სამეცნიერო „შრომათა კრებულებს“ (ტ. 1—35, 1930—1984).
აროიო-ნარანხო

აროიო-ნარანხო — კუბის დედაქალაქ ჰავანის ერთ-ერთი მუნიციპალიტეტი. ჰავანის ნაწილი ის დედაქალაქის ზრდასთან ერთად გახდა.

ისტორია
დასახლება 1845 წელს დაარსდა. მდებარეობს ძველი ჰავანიდან 11 კმ-ით სამხრეთით, ჰავანა-ლას-ვეგასის ავტომაგისტრალზე. 1858 წლისთვის აროიო-ნარანხოს მოსახლეობა 291 ადამიანს ითვლიდა. მოსახლეობის ზრდა განაპირობა დასახლების სამკურნალო წყლებთან სიახლოვემ. 1871 წელს ამ რიცხვმა 1 485 შეადგინა.

დემოგრაფია
2004 წელს, მუნიციპალიტეტის მოსახლეობა 210 053 ადამიანს შეადგენდა. 83 კმ² ფართობზე მოსახლეობის სიმჭიდროვე იყო 2 530,8 ადამიანი კმ²-ზე.
ბოიეროსი

ბოიეროსი — კუბის დედაქალაქ ჰავანის ერთ-ერთი მუნიციპალიტეტი.

შეიქმნა 1976 წელს და შეუერთდა ქალაქ სანტიაგო-დე-ლას-ვეგასს. მდებარეობს ქალაქის სამხრეთ-დასავლეთით, ხოსე მარტის საერთაშორისო აეროპორტის მიმართულებით.

ისტორია
- საუკუნეებსა და საუკუნის დასაწყისში ბოიეროსში გადმოსახლდა კანარელი ხალხის ფართო მასები კარიბის კუნძულებიდან.

დემოგრაფია
2004 წელს, მუნიციპალიტეტის მოსახლეობა 188 593 ადამიანს შეადგენდა. 134 კმ² ფართობზე მოსახლეობის სიმჭიდროვე იყო 1 407,4 ადამიანი კმ²-ზე.
კაიბარიენი

კაიბარიენი — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ზღვის დონიდან 5 მ სიმაღლეზე, კუბის ჩრდილოეთ სანაპიროზე, ბუენა-ვისტას ყურის სიახლოვეს. სანაპიროზე არსებული თეთრი ქვიშიანი პლაჟის გამო ქალაქი ცნობილია როგორც ლა-ვილია-ბლანკა ანუ თეთრი ქალაქი. კაიბარიენი განთქმულია თავისი კარნავალებით. დაარსდა 1832 წელს, 1834 წელს ეწოდა კოლონია-დე-ვივესი, ხოლო 1837 წელს ქალაქმა აღიდგინა თავდაპირველი (კაიბარიენი) სახელწოდება. 1878 წლისათვის ქალაქში არსებობდა ეკლესიები, მაღაზიები და სკოლები. გამოდიოდა გაზეთი.

1879 წლის 1 იანვარს ხდება დამოუკიდებელი მუნიციპალიტეტი, ხოლო ქალაქის პირველი მერის მარტელოს პერიოდში შეიქმნა საქალაქო საბჭო. არის აეროპორტი. განვითარებულია სოფლის მეურნეობა. მიმდინარეობს შაქრის ლერწმის, თამბაქოსა და ხილის წარმოება. თევზჭერა. კაიბარიენში არის ხე-ტყის სახერხი, შაქრისა და კონსერვის ქარხნები. რკინიგზითა და მაგისტრალით დაკავშირებულია ახლომდებარე ქალაქ პლასეტასტან.

დემოგრაფია
მუნიციპალიტეტის ფართობია 212 კმ². 2004 წლის აღწერის მონაცემებით მუნიციპალიტეტში ცხოვრობდა 38,064 ადამიანი. მოსახლეობის სიმჭიდროვე შეადგენს 88,9 ადამიანს კმ²-ზე.
სენტრო-ჰაბანა

სენტრო-ჰაბანა — კუბის დედაქალაქ ჰავანის ერთ-ერთი მუნიციპალიტეტი. მის ტერიტორიაზე მრავლადაა საცალო ვაჭრობის ობიექტი. ასევე აღსანიშნავიოა ჩინური კვარტალი . სენტრო-ჰაბანა ფართობით უმცირესი მუნიციპალიტეტია ჰავანაში, მაგრამ გამოირჩევა მოსახლეობის ყველაზე მაღალი სიმჭიდროვით.

450 წლის წინ აგებული ქალაქის ინფრასტრუქტურა მძიმედ გაუარსედა 1990-იან წლებში, კუბურ-საბჭოური სავაჭრო პარტნიორობის კოლაფსის შემდეგ. 1996 წელს შემუშავდა ინფრასტრუქტურის გაუმჯობესბეის გეგმა.

დემოგრაფია
2004 წელს, მუნიციპალიტეტის მოსახლეობა 158 151 ადამიანს შეადგენდა. 4 კმ² ფართობზე მოსახლეობის სიმჭიდროვე იყო 39 537,8 ადამიანი კმ²-ზე.
სიფუენტესი (კუბა)

სიფუენტესი — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1819 წელს, ხოლო როგორც მუნიციპალიტეტი შეიქმნა 1919 წელს.

დემოგრაფია
მუნიციპალიტეტის ფართობია 512 კმ². 2004 წლის აღწერის მონაცემებით მუნიციპალიტეტში ცხოვრობდა 28,850 ადამიანი. მოსახლეობის სიმჭიდროვე შეადგენს 56 ადამიანს კმ²-ზე.
ჰენრი მარი

ჰენრი მარი ( დ. 13 მაისი, 1893 — გ. 23 ივნისი, 1988) — ამერიკელი ფსიქოლოგი. 30 წელზე მეტი ასწავლიდა ჰარვარდის უნივერსიტეტში. იყო ჰარვარდის ფსიქოლოგიური კლინიკის დირექტორი ხელოვნებისა და მეცნიერების სკოლაში. 1930 წლის შემდეგ თანამშრომლობდა სტენლი კობთან, რომელთანაც ერთად ცდილობდა ფსიქოანალიზის შეტანას ჰარვარდის პროგრამაში.

ბიოგრაფია
ჰენრი მარი დაიბადა 1893 წლის 13 მაისს, ნიუ-იორკში შეძლებულ ოჯახში. მას ჰყავდა უფროსი და და უმცროსი ძმა. განსხვავებით დედისაგან მას მამასთან კარგი ურთიერთობა ჰქონდა. მარი თავდაპირველად გროტონის დაწყებით სკოლაში სწავლობდა, 1911-1915 წლებში ჰარვარდის კოლეჯში, სადაც მისი ძირითადი საგანი ისტორია იყო. ის მონდომებით არ სწავლობდა, თუმცა ამის კომპენსაციას ფეხბურთში, ნაოსნობასა და ბოქსში ახდენდა. 1916 წელს იქორწინა ჯოზეფინ რანტოულზე; ჰყავდათ ერთი ქალიშვილი. 1919 წელს დაამთავრა კოლუმბიის კოლეჯი და სამედიცინო ხარისხი მიიღო; ის ერთ-ერთ საუკეთესო სტუდენტად ითვლებოდა. ასევე მიიღო ბიოლოგიის მაგისტრის ხარისხი კოლუმბიაში. ამის შემდეგ ის ჰარვარდში ასწავლიდა ფიზიოლოგიას. 1927 წელს კი ბიოქიმიის დოქტორის ხარისხი მიენიჭა კემბრიჯის უნვერსიტეტში.

მარიმ და კობმა 1931 წლის შემდეგ დააარსეს ბოსტონის ფსიქოანალიტიკური ასოციაცია, თუმცა ისინი გამორიცხეს ჯგუფიდან პოლიტიკური მოტივების გამო. ჰენრი მარიმ შექმნა პიროვნების თეორია „პერსონოლოგია“ დაფუძნებული მოთხოვნილებებსა და პრესებზე. ის იყო თემატური აპერცეპციის ტესტის თანადამაარსებელი კრისტინა მორგანთან ერთად. თემატური აპერცეპციის ტესტი იყო ყველაზე კარგად გაყიდვადი მათ შორის, რაც ჰარვარდს ოდესმე გამოუქვეყნებია, ჰარვარდის მუსიკის სახელმძღვანელოს შემდეგ.

30 წლის ასაკში მარის ცხოვრებაში გარდატეხა მოხდა. 7 წლიანი ქორწინების შემდეგ მას შეუყვარდა კრისტიანა მორგანი, მაგრამ განიცდიდა სერიოზულ კონფლიქტს რადგან არ უნდოდა მეუღლის მიტოვება. მორგანი იყო ის პიროვნება, რომელიც მოხიბლული იყო კარლ იუნგის ფსიქოლოოგიით და ამის შედეგად მარი შეხვდა კარლ იუნგსს შვეიცარიაში. იუნგმა მასზე დიდი შთაბეჭდილება მოახდინა და დაინტერესდა ფსიქოლოგიითა და ფსიქოთერაპიით.

1927 წელს, 33 წლის ასაკში იგი გახდა ჰარვარდის ფსიქოლოგიურ კლინიკის დირექტორის ასისტენტი.
1935 წელს მან ქრისტიანა მორგანთა ერთად შექმნა თემატური აპერცეპციის ტესტი.
1937 წელს მარი გახდა ჰარვარდის პსიქოლოგიური კლინიკის დირექტორი
1938 გამოაქვეყნა წიგნი „პიროვნების კვლევა“, რომელიც მოიცავს თემატური აპერცეპციის ტესტის აღწერას
1943 წლის ოქტომბერში მარეიმ დაასრულა ადოლფ ჰიტლერის ფსიქოლოგიური კვლევა, სახელწოდებით „ადოლფ ჰიტლერის პიროვნების ანალიზი“.
1945 წელს მარიმ დატოვა ჰარვარდში დაკავებული თანამდებობა.
1948 წელს ის დაბრუნდა ჰარვარდში სოციალურ ურთიერთობების ლექტორის პოზიციაზე.
1950 წელს მარეიმ ჰარვარდში პროფესორის თანამდებობა დაიკავა და 1962 წლამდე ამ თანამდებობაზე იყო.

ჰენრი მარეი გარდაიცვალა 1988 წლის 23 ივნისს.
სერო (ჰავანა)

სერო — კუბის დედაქალაქ ჰავანის ერთ-ერთი მუნიციპალიტეტი. ეს ტერიტორია 1803 წლით თარიღდება, როდესაც ორმა მესაკუთრემ — ხოსე მარია როდრიგესმა და ფრანსისკო ბეტანკურმა რეზიდენცია დააარსეს. მათ მაგალითს შემდეგ სხვებმაც მიბაძეს. უკვე 1807 წლისთვის, სეროს უკვე ქალაქად აღიარებდნენ, გააჩნდა პირველი ხის ეკლესიაც.

დედაქალაქის შეძლებული ოჯახები სეროს საზაფხულო საცხოვრებლად ირჩევდნენ. 1843 წლისთვის აქ არსებობდა ხუთი მსხვილი საშვებულებო რეზიდენცია, ასევე 23 სხვა დედებულთათვის. ასევე არსებობდა შეძლებული ოჯახების კუთვნილი 237 კერძო სახლი. ამავე წლისთვის სეროს მოსახლეობა 2 125 ადამიანს მოითვლიდა, 1858 წლისთვის კი 2 530 მუდმივ მოსახლეს.
სწავლის უუნარობა

სწავლის უუნარობა — როდესაც ბავშვებს აქვთ კარგი ინტელექტუალური მონაცემები, თუმცა სწავლასთან დაკავშირებით პრობლემები მაინც აქვთ.

ასეთი სწავლის უუნარო ბავშვები 2 ჯგუფად იყოფა:

დისლექსია-კითხვასა და მარცვლასთან დაკავშირებული პრობლემები.

დისგრაფია-სირთულეები წერასთან დაკავშირებით.

დისკალკულაცია - როდესაც ბავშვებს აქვთ სირთულეები მათემატიკის სწავლასთან დაკავშირებით.

ყურადღების დეფიციტი- ბავშვს არ შეუძლია კონცეტრაცია 1 საგანზე.

ჰიპერაქტიურობა- ამ დროს ბავშვებს აქვთ გადაჭარბებული ენერგია. მშვიდ და წყნარ მდგომარეობაში არ შეუძლიათ ყოფნა.

თუ ადამიანს ყურადღების დეფიციტი აქვს არ არის აუცილებელი რომ ჰიპერაქტიურიც იყოს, მაგრამ თუ ბავშვი ჰიპერაქტიურია მას ყურადღების დეფიციტიც ექნება.

გამოყენებული ლიტერატურა:

კრაიგი: განვითარების ფსიქოლოგია